armvectores/hy_wikipedia_2023 huggingface dataset:
Նեբելևկա

Նեբելևկա (ուկրաիներեն՝ Небелівка), գյուղ Ուկրաինայի Կիրովոգրադի մարզի Նովոարխանգելսկի շրջանում։
2001 թվականի տվյալներով Նեբելևկա գյուղում բնակվում էր 713 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Արճիլո

Արճիլո (վրաց.՝ არჭილო), գյուղ Վրաստանում։ Գտնվում է Մցխեթ-Մթիանեթ մարզի Դուշեթի շրջանում։


== Դիրք ==
Գտնվում է ծովի մակարդակից 1900 մետր բարձրության վրա։ Շրջկենտրոն Դուշեթից հեռու է 113 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 2 մարդ։


== Ծանոթագրություններ ==
SONGTV Armenia

SONGTV Armenia (նախկինում հայտնի էր 2007-2017 թթ․-ին՝ որպես MTV.am), հեռարձակվող հայկական մասնավոր երաժշտական հեռուստաալիք, հիմնվել է ռուսական «ՕԴԱԿ Գրուփ» ընկերության կողմից։ Հեռարձակումը սկսվել է 2007 թվականի հունիսի 7-ին։ Հեռուստաալիքը կենտրոնանում է հայկական տեսահոլովակների ցուցադրմամբ։


== Պատկերանիշներ ==


== Արտաքին հղումներ ==
Պաշտոնական կայք


== Ծանոթագրություններ ==
Կարամալի-Բուզատ

Կարամալի-Բուզատ (ռուս.՝ Карамалы-Бузат, բաշկիրերեն՝ Ҡарамалы-Буҙат), գյուղ Ռուսաստանի Բաշկորտոստան հանրապետության Ստերլիբաշևսկի շրջանի կազմում։
Բնակչությունը 2009 թվականին գրանցված տվյալներով կազմում էր 10 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սուրբ Ստեփանոս և Հռիփսիմե

Սուրբ Ստեփանոս և Հռիփսիմե, հայկական եկեղեցի Ադրբեջանի Լաչինի շրջանի Աշաղի-Ֆարաջան գյուղում։
1992-2020 թվականներին այն տարածքը, որտեղ գտնվում է եկեղեցին, վերահսկում էր չճանաչված ԼՂՀ-ն։


== Պատմություն ==
Գտնվում է Հայաստանի պատմական Սյունիք նահանգում։
Եկեղեցին գտնվում է Հարար գյուղի արևելյան եզրին։ Հարար գյուղի մասին գրավոր վկայություններ կան 17-րդ դարից սկսած։ Գյուղը նշվում է այստեղ ստեղծված ձեռագրի հուշագրության մեջ, որտեղ խոսվում է Սուրբ Ստեփանոս եկեղեցու մասին հենց որպես ձեռագրերի պատրաստման վայր։ Հաջորդ հիշատակումը վերաբերում է 19-րդ դարին։ Ըստ նրա՝ գյուղի բնակչության մեծամասնությունը հայեր էին։ Հայերը մեծապես տուժել են 1905 թվականի հայ-թաթարական ընդհարումների ժամանակ, ինչպես նաև 1918 թվականին։ 1930-ական թվականներին գյուղում այլևս հայեր չեն մնացել և այնտեղ հաստատվել են թրքացած քրդեր։ Եկեղեցին կառուցվել է 16-17-րդ դարերում, 1841 թվականի փաստաթղթերում և հետագայում հիշատակվում է որպես Սուրբ Հռիփսիմե։


== Ճարտարապետություն ==
Պահպանվել է միայն հարավային պատը և մասամբ արևմտյան, երևում է աբսիդային մասը։ Ըստ հատակագծի՝ եկեղեցին միանավ է, թաղածածկ, միակ մուտքը եղել է հարավային կողմից։ Ավանդատները բացակայում էին։ Մուտքի վերևում, որպես տիմպան, կառուցվել է խաչերով տապանաքար։ Մուտքի մոտ տեղադրված է խաչքար, որի վրա հազիվ են երևում հայերեն արձանագրության հետքերը՝
«...այս խաչքարը դրեց իմ մոր միջնորդության մեջ...» 
Եկեղեցու բազմաթիվ քարեր, ինչպես նաև գյուղական հայկական գերեզմանոցի տապանաքարերի մեծ մասը խորհրդային շրջանում օգտագործվել են տարբեր շենքերի կառուցման ժամանակ։


== Ծանոթագրություններ ==
Գևորգ Հաջյան

Գևորգ Սուրենի Հաջյան (մարտի 27, 1947(1947-03-27), Ջրառատ, Հայաստան), հայ ֆիզիկոս-տեսաբան։ Ֆիզիկամաթեմատիկական գիտությունների դոկտոր (2003), պրոֆեսոր (2003):


== Կենսագրություն ==
Գևորգ Հաջյանը ծնվել է 1947 թվականի մարտի 27-ին, Ջրառատ (Հայաստան, Արմավիրի մարզ) գյուղում։ 1965-1970 թվականներին սովորել և ավարտել է Երևանի պետական համալսարանի ֆիզիկայի ֆակուլտետը։ 1970-1971 թվականներին եղել է Երևանի պետական համալսարանի Տեսական ֆիզիկայի ամբիոնի ասիստենտ։ 1971-1974 թվականներին սովորել է Երևանի պետական համալսարանի ասպիրանտուրայում, 1974-1977 թվականներին եղել է Երևանի պետական համալսարանի Միջուկային ֆիզիկայի ամբիոնի ասիստենտ։ 1976 թվականին եղել է Երևանի պետական համալսարանի Ֆիզիկամաթեմատիկական գիտությունների թեկնածու («Գերխիտ երկնային մարմինների արագ պտույտի և սառչելու տեսության վերաբերյալ»), 1977-1985 թվականներին՝ Երևանի պետական համալսարանի Միջուկային ֆիզիկայի ամբիոնի դոցենտ, 2001-2012 թվականներին՝ Երևանի պետական համալսարանի Ալիքային պրոցեսների տեսության և ֆիզիկայի ամբիոնի վարիչ։
Աշխատանքները վերաբերում են գերխիստ երկնային մարմինների ֆիզիկային, մասնավորապես ուսումնասիրել է ջերմ նեյտրոնային աստղերը և սպիտակ թզուկների սառեցման երևույթը, պիոնային և տարօրինակ աստղերի մակերևութային լիցքավորված շերտի կառուցվածքը և դրանց դիտողական դրսևորումները։ Հաշվարկել է պտտվող և տատանվող սպիտակ թզուկների ու նեյտրոնային աստղերի ճառագայթած գրավիտացիոն ալիքների ինտենսիվությունը, բևեռացումը և տևողությունը։ Հետազոտել է Թորն Ժիտկովի օբյեկտների նմանակ՝ կենտրոնում նեյտրոնային աստղի փոխարեն տարօրինակ աստղ պարունակող կարմիր գերհսկայի ներքին կառուցվածքը, արտաքին դրսևորումներն ու կյանքի տևողությունը։


== Անդամակցություն ==
Հայաստանի ֆիզիկոսների ընկերության անդամ
ԵՊՀ ռադիոֆիզիկայի ֆակուլտետի գիտական և մեթոդական խորհրդների անդամ
Proceedings of the YSU (Physical and Mathematical Sciences) ամսագրի խմբագրական կոլեգիայի անդամ
2015 թվականից «Երևանի Պետական Համալսարան» հիմնադրամի հոգաբարձունների խորհրդի անդամ


== Պարգևներ ==
Երևանի պետական համալսարանի պատվոգիր
ՀՀ ԿԳ նախարարության պատվոգիր
Երևանի պետական համալսարանի ոսկե մեդալ


== Աշխատությունններ ==
Ալիքային պրոցեսների տեսության հիմունքներ։ Դասագիրք / Գ. Հաջյան։ Երևանի պետական համալսարան։ Երևան։ ԵՊՀ հրատ., 2013: ISBN 9785808418011


== Ծանոթագրություններ ==
Մոնշետեն

Մոնշետեն (ֆր.՝ Montcheutin), համայնք Ֆրանսիայի Շամպայն-Արդեն մարզի Արդեններ գավառում։
Բնակչությունը 2008 թվականի դրությամբ կազմում է 143 մարդ, բնակչության խտությունը` 14.83 մարդ/կմ²։ Բնակավայրը զբաղեցնում է 9.64 կմ² տարածք։


== Աշխարհագրություն ==
Գտնվում է Փարիզ քաղաքից 190 կմ արևելք, Շալոն ան Շամպայն քաղաքից 50 կմ հյուսիս-արևելք, Շառլվիլ Մեզիեր քաղաքից 55 կմ հարավ։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 83 աշխատունակ (15-64 տարեկան) բնակիչ, որոնցից ակտիվ էին 54-ը, իսկ ոչ ակտիվները` 29։ Ակտիվության ցուցանիշը կազմում է 65,1 %։ 54 աշխատունակ մարդկանցից աշխատել է 42 անձ (28 տղամարդ և 14 կին)։ Գործազուրկ են եղել 12 անձ (7 տղամարդ և 5 կին)։ 29 անաշխատունակներից 5-ը եղել են աշակերտներ կամ ուսանողներ, 11-ը` թոշակառուներ, իսկ 13-ը չեն աշխատել տարբեր պատճառներով։


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Պալոսկո

Պալոսկո (իտալերեն՝ Palosco), կոմունա Իտալիայի Լոմբարդիա մարզի Բերգամոյի գավառում։ Բնակչության թիվը կազմում է 5353 մարդ (ըստ 2004 թվականի տվյալներով)։ Բնակչության խտությունը կազմում է 499 մարդ/կմ²։ Զբաղեցնում է՝ 10 կմ2 տարածք։ Փոստային ինդեքս՝ 24050։ Հեռախոսի կոդ՝ 035։
Պալոսկոն սահմանակից է Բոլգարե, Կալչինատե, Սիվիդատ ալ Պիանո, Մարտինենգո, Մորնիկո ալ Սերիո, Պալացոլո սուլ Օլիո, Պոնտոլիո, Թելգեյթ համայնքներին։
Բնակավայրի հովանավորն է համարվում սուրբ Լավրենտի Հռոմեացին։ Տոնը նշվում է ամեն տարի օգոստոսի 10-ին։


== Ժողովրդագրություն ==
Բնակչության թվաքանակի փոփոխությունները.


== Ծանոթագրություններ ==
Կապս

Կապս,
գյուղ Հայաստանի Հանրապետության Շիրակի մարզի Ախուրյանի տարածաշրջանում, մարզկենտրոն Գյումրիից 11 կմ հյուսիս-արևմուտք, Ախուրյան գետի ձախ ափին, Շիրակի դաշտում։
Հիմնադրել են Բայազետից եկածները 1820-ական թվականներին։


== Բնակչություն ==
Ըստ ՀՀ 2011 թ. մարդահամարի արդյունքների` Կապսի մշտական բնակչությունը կազմել է 834, առկա բնակչությունը` 728 մարդ։ Հիմնադրման պահից մինչ օրս բնակիչերը հայեր են, որոնց նախնիները եկել են Բայազետից։
Կապսի բնակչության փոփոխությունը ժամանակի ընթացքում` ստորև.


== Տնտեսություն ==
Բնակչությունը զբաղվում է հացահատիկի, կերային կուլտուրաների, շաքարի ճակնդեղի մշակությամբ և անասնապահությամբ։


== Պատմամշակութային կառույցներ ==
Կապսում են գտնվում “Ժամ” եկեղեցին, “Սրբի սար” և “Սրբատեղ” մատուռները։


== Տես նաև ==
Կապսի պատմության և մշակույթի անշարժ հուշարձանների ցանկ (Շիրակի մարզ)
Կապսի ջրամբար


== Ծանոթագրություններ ==


== Արտաքին հղումներ ==
Կապս գյուղի էջը CAA կայքում Archived 2011-08-20 at the Wayback Machine.
Տարածաշրջանի քարտեզ
Ալալար

Ալալար, գյուղ Արևմտյան Հայաստանում, Խարբերդի վիլայեթի Մալաթիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Բուզատ (Տյոտերի վտակ)

Անվան այլ կիրառումների համար տե՛ս՝ Բուզատ (այլ կիրառումներ) Բուզատ  (բաշկիրերեն՝ Буҙaт), գետ Ռուսաստանում, հոսում Ստերլիբաշևսկի շրջանում, Բաշկորտոստանի Հանրապետությունում։ Գետաբերանը տեղակայված է Տաշկիսու գետի ձախ ափին՝ 38 կմ հեռավորության վրա։ Գետի երկարությունը 16 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կամսկի ավազանային շրջանին, գետի ջրատնտեսային տեղամասը՝ Դյոմա գետն է, գետի ենթաավազանը Բելայա գետն է։ Գետավազանը՝ Կամա։
Տվյալներն ըստ ջրային ռեսուրսների ֆեդերատիվ տեսչության․

Ջրային օբյեկտի, պետական ջրային գրանցման կոդը - 10010201312111100024205
Հիդրոլոգիական ուսումնասիրությունների կոդը -  111102420
Ավազանի կոդը - 10.01.02.013
Հիդրոլոգիական ուսումնասիրությունների հատորի համարը - 11
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ուստ-Չիժապկա

Ուստ-Չիժապկա (ռուս.՝ Усть-Чижапка), գյուղ Ռուսաստանի Տոմսկի մարզի Կարգասոկսկի շրջանի կազմում։
Բնակչությունը 2012 թվականին գրանցված տվյալներով կազմում էր 66 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
ԹԵՈ (երգիչ)

Յուրի Վաշչուկ (բելառուսերեն՝ Юрый Вашчук, հունվարի 24, 1983(1983-01-24), Chidry, Kobryn District, Բրեստի մարզ, Բելառուսական ԽՍՀ, ԽՍՀՄ), ավելի հայտնի է որպես ԹԵՈ (TEO), բելառուս երգիչ, երգերի հեղինակ, հեռուստահաղորդավար։ 2014 թվականի մայիսին նա իր «Cheesecake» երգով ներկայացրել է Բելառուսը Եվրատեսիլ 2014 երգի մրցույթում։ Հաջողությամբ հաղթահարել է մրցույթի կիսաեզրափակիչ փուլը, անցել եզրափակիչ և վերջնարդյունքում, վաստակելով 43 միավոր, զբաղեցրել է 16-րդ տեղը։


== Կենսագրություն ==
Յուրի Վաշչուկը 2000 թվականից աշխատում է Բելառուսի պետական ազգային համերգային նվագախմբում։ 2008 թվականին ավարտել է Բելառուսի  մշակույթի և արվեստների պետական համալսարանը։ Եղել է «Բելառուս 3» և «Բելառուս 24» հեռուստաալիքներով հեռարձակվող «Առա՛ջ դեպի անցյալ» («Наперад у мінулае») ծրագրի վարողը։ Համագործակցել է և շարունակում է համագործակցել բելառուս և այլազգի կատարողների հետ որպես կոմպոզիտոր և գործիքավորող։ Ռուսական երկու կինոնկարների երաժշտության համահեղինակ է։
2011–2014 թվականներին արժանացել է ազգային «Ліра» երաժշտական մրցանակաբաշխության պարգևների մի շարք անվանակարգերում. «Տարվա հայտնություն» (2011), «Լավագույն գործիքավորող» (2012), «Երաժշտության լավագույն հեղինակ» («Беларусь великая» երգի համար, 2013), «Տարվա լավագույն կատարող» (2014), «Տարվա լավագույն երգ» («Cheescake», 2014): Թեոն արժանացել է նաև կառավարական պարգևի. 2015 թվականին պարգևատրվել է «Ֆրանցիսկ Սկորինա» մեդալով։


== Ծանոթագրություններ ==
Սիվորոտկա (Սուխոնայի վտակ)

Սիվորոտկա (ռուս.՝ Сыворотка), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Սուխոնա գետի ձախ ափում՝ 10 կմ հեռավորության վրա։ Գետի երկարությունը 13 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Հյուսիսային Դոն գետն է։ Գետի ենթաավազանը Սուխոնան գետն է։ Գետի գետային ավազանը՝ Հյուսիսային Դոն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020100312103000009944
Հիդրոլոգիական ուսումնասիրությունների կոդը - 103000994
Ավազանի կոդը - 03.02.01.003
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Կուռեկյուլա (գյուղական ավան, Ռաննու շրջան)

Անվան այլ կիրառումների համար տե՛ս՝ ԿուռեկյուլաԿուռեկյուլա (էստ․՝ Kureküla), գյուղական ավան Էստոնիայի Տարտումաա նահանգի Ռաննու շրջանում։
2011 թվականի տվյալներով գյուղական ավանում բնակվում էր 113 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը Էստոնիայի վիճակագրություն պետական գործակալության կայքում։ (էստոներեն)
Սարդարապատ (այլ կիրառումներ)

Սարդարապատ, կարող է վերաբերել՝

Սարդարապատ - գյուղ Հայաստանի Արմավիրի մարզում
Սարդարապատ - ամսագիր
Սարդարապատ - Բարսեղ Կանաչյանի գրած քաղաքացիական հնչեղություն գտած երգը
Սարդարապատ - Բագրատ Ուլուբաբյանի պատմավեպերի շարք
Ստագնացիա

Ստագնացիա (լատ.՝ stagnatio - անշարժություն, stagnum - կանգնած ջուր)՝ տնտեսության վիճակ, որը բնութագրվում է երկարաժամկետում արտադրության և առևտրի լճացմամբ։ Ստագնացիան ուղեկցվում է գործազրկության թվի աճով, աշխատավարձի և բնակչության կենսամակարդակի իջեցմամբ։
Արտահայտվում է աճի աննշան կամ զրոյական տեմպերով, տնտեսության անփոփոխ կառուցվածքով, նրա դիմադրությամբ նորարարությանը և գիտատեխնիկական առաջընթացին։ Ստագնացիայի վիճակը բնորոշ է եղել ԱՄՆ-ի տնտեսությանը 1930-ական թվականներին, խորհրդային տնտեսությանը 80-ականների վերջին։
Ըստ տնտեսագետ Օլեգ Բոգոմոլովի՝ «հենց խորհրդային միության ստագնացիան տվեց Վերակառուցման քաղաքականության առաջին ազդակը».


== Ստագնացիայի տեսակները ==
Տնտեսագիտության մեջ առանձնացնում ենք ստագնացիայի երկու տեսակ՝ "մենաշնորհային" և "անցումային", որոնք ունեն տարբեր ծագումներ, դրսևորման ձևեր և հաղթահարման ուղիներ։
Ստագնացիայի առաջին ձևը առաջանում է մենաշնորհային միությունների գերակշռման արդյունքում, որը վերացնում է մրցակցությունը՝ որպես տնտեսության զարգացման աճ, առաջանում են տնտեսության լճացման միտումներ, որոնք ընդգրկում են հիմնականում արտադրությունը, որտեղ իշխում են մոնոպոլիաները։ Ստագնացիան դրսևորվում է արտադրության դեպրեսիոն փուլում, որտեղ դանդաղում են ներդրման գործընթացները, ի հայտ է գալիս մասսայական գործազրկություն։ Ըստ ստագնացիայի տեսության (ներկայացուցիչներն են ամերիկացի տնտեսագետներ Ջ. Ստենդլը, Պ. Բարանը, Պ. Սուիզին)՝ ստագնացիան կարելի է հաղթահարել գիտատեխնիկական առաջընթացի զանգվածային ներդրմամբ, արտադրության ծախսերի կրճատմամբ, մենաշնորհային շահույթը առավելագույնի հասցնելով։
Ստագնացիայի մյուս տեսակը առաջանում է հրամայական տնտեսությունից խառը տնտեսության անցման գործընթացի ժամանակ և համարվում է կառավարության տնտեսական սխալների հետևանք՝ անտեսելով տնտեսական օրենքները։ Մասնավորապես, 90-ական թթ հետխորհրդային երկրների տնտեսության մեջ ստագանցիան առաջացավ արտադրության և ներդրումային գործընթացների, արտադրական ուժերի ֆիզիկական ոչնչացման, հասարակության գիտատեխնիկական և մտավոր ներուժի, ինչպես նաև արդյունավետ աշխատանքի մոտիվացիոն խթանների մաշվածության կտրուկ անկման հետևանքով։ Ճգնաժամը պատեց ֆինանսների, դրամավարկային հարաբերությունների ոլորտը։ Մրցունակ արտադրանքի պակասի պատճառով հետխորհրդային երկրները չկարողացան արագ հարմարվել միջազգային շուկային։ Միաժամանակ քանդվել էին նախկին ԽՍՀՄ-ի ազգային տնտեսության համալիրն ու տնտեսության օղակների միջև տնտեսական կապերը։


== Ծանոթագրություններ ==


== Գրականություն ==
Hajo Riese։ Ein neoklassisches Modell der säkularen Stagnation, Zeitschrift für die gesamte Staatswissenschaft / Journal of Institutional and Theoretical Economics, Bd. 121, H. 4. (Oktober 1965), pp. 693–711.
Բորկի (գյուղ, Զմիյովի շրջան)

Անվան այլ կիրառումների համար տե՛ս՝ ԲորկիԲորկի (ուկրաիներեն՝ Бірки), գյուղ Ուկրաինայի Խարկովի մարզի Զմիյովի շրջանում։ Հիմնադրվել է 1659 թվականին։
2001 թվականի տվյալներով Բորկի գյուղում բնակվում էր 2 936 մարդ։ Բնակավայրը զբաղեցնում է 1,31 կմ² տարածք։ Բնակչության խտությունը կազմում էր 2241,22 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Իտիյուտաբա

Իտիյուտաբա (պորտ.՝  Ituiutaba), համայնք Բրազիլիայում՝ Մինաս Ժերայս նահանգի կազմում։ Գտնվում է Մինաս Ժերայս նահանգի հարավարևմտյան մասում։ Բնակչությունը կազմում 92 932 մարդ՝ 2007 թվականի տվյալներով։ Գրավում է 2 587,339 կմ2 տարածք։ Բնակչության խտությունը կազմում է՝ 38,7 մարդ/կմ2։


== Պատմություն ==
Քաղաքը հիմնադրվել է 1901 թվականի սեպտեմբերի 16-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 895.921.628,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 9.856,45 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,818 (տվյալները ՄԱԿ-ի զարգացման ծրագրի)։
Մարդ-օր

Մարդ-օր , աշխատաժամանակի հաշվառման միավոր։ 
Կատարված է համարվում, եթե աշխատողը ներկայացել է գործատեղ, անկախ այդ օրը նրա աշխատած ժամերի (լրիվ, ոչ լրիվ, արտաժամ) թվից։ Ներառում է՝ ա. ձեռնարկությունում փաստացի աշխատած, բ. տվյալ ձեռնարկության կարգագրերով, բայց ձեռնարկությունից դուրս աշխատանք կատարող, ինչպես նաև գործուղված, գ. հիմնական աշխատանքում պարապուրդի պատճառով այլ աշխատատեղերում օգտագործված և դ. հանգստյան ու տոն օրերին արտաժամ աշխատողների մարդ-օրերը։
Սալվադորի կոմունիստական կուսակցություն

Սալվադորի կոմունիստական կուսակցություն, (ՍԿԿ), Սալվադորի ձախակողմյան կուսակցություն, հիմնադրվել է 1930-ին՝ կուսակցության I համագումարում։
Երկրում ռազմական բռնապետություն հաստատվելուց (1931) հետո ենթարկվել է հալածանքների։ 1932-ի ժողովրդական ապստամբությանը մասնակցելու համար կուսակցության բազմաթիվ կազմակերպություններ ջախջախվել են, ղեկավարներից շատերը՝ գնդակահարվել։ 1944-ի մայիսին տեղի ունեցած աշխատավորության համընդհանուր գործադուլի շնորհիվ, որի կազմակերպման գործում կարևոր դեր են խաղացել կոմունիստները, բռնապետությունը տապալվել է։
ՍԿԿ II համագումարը (1946) քննարկել է կուսակցության վերակառուցման, կանոնադրության ընդունման, III-ը (1948)՝ դեմոկրատական ուժերի միասնական ճակատի ստեղծման, IV-ը (1950)՝ կուսակցության գործունեության ծավալման, V-ը (1964)՝ ընդհանուր և ագրարային ծրագրերի, նոր կանոնադրության ընդունման, VI արտակարգը՝ (1970) կուսակցական շինարարության հարցերը։ Անլեգալ պայմաններում կայացած ՍԿԿ VII համագումարը (1979) առաջադրեց ստեղծել հակաբռնապետական միասնական ճակատ։
1979-ի հունիսին կուսակցության մի խումբ անդամներ և կոմունիստ երիտասարդներ ուղարկվեցին Նիկարագուա՝ սանդինիստական ​​ազգային-ազատագրական ճակատին միջազգային օգնություն ցուցաբերելու համար։
1980-ի մայիսին զինվորական խունտայի վարչակարգի դեմ միասնական ուժերով պայքարելու նպատակով ստեղծվեց «Միացյալ հեղափոխական ղեկավարություն» (ՄՀՂ) հեղափոխական բարձրագույն ռազմաքաղ․ կազմակերպությունը, որի կազմում, առաջադիմական մյուս կազմակերպությունների ղեկավարների հետ, ընդգրկվեցին նաև ՍԿԿ ներկայացուցիչները։ ՍԿԿ պատվիրակները մասնակցել են 1957-ին, 1960-ին և 1969-ին Մոսկվայում կայացած կոմունիստական և բանվորական կուսակցությունների միջազգային խորհրդակցություններին և հավանություն տվել ընդունված փաստաթղթերին։
ՍԿԿ կառուցված է դեմոկրատական ցենտրալիզմի սկզբունքով։ Կուսակցության բարձրագույն մարմինը համագումարն է, իսկ դրանց միջև ընկած ժամանակահատվածում՝ կուսակցության Կենտկոմը, որն ընտրում է Քաղհանձնաժողով և Քարտուղարություն։ Կենտկոմի գլխավոր քարտուղարն է Շաֆիկ Խորխե Հանդալը, կենտրոնական օրգանը՝ «Վոս պոպուլար» («Voz Popular») թերթը։
1995-ի օգոստոսի 5-ին տեղի ունեցավ IX կուսակցության համագումարը, որին կուսակցությունը ցրվեց և «կոմունիստական ​​ուղղություն» անվան տակ մտավ FMLN-ի մաս։ 2004 թ.-ին FMLN-ից որպես նախագահի թեկնածու առաջադրվեց Շաֆիկ Խանդալը, որը 1973 թվականից զբաղեցնում էր Սալվադորի Կոմունիստական ​​կուսակցության գլխավոր քարտուղարի պաշտոնը։
2005-ի մարտի 27-ին, սալվադորացի կոմունիստների ժողովում, որոշում կայացվեց վերստեղծել կոմունիստական ​​կուսակցությունը։ 2006 թ. դեկտեմբերի 17-ին վերակազմավորվեց Սալվադորի կոմունիստական ​​կուսակցությունը։
ՄԱԿ-ի Անվտանգության խորհրդի բանաձևերի ցանկ (801-900)

Ստորև ներկայացված է ՄԱԿ-ի Անվտանգության Խորհրդի 801-ից մինչև 900 բանաձևերի ցանկը, որոնք ընդունվել են ՄԱԿ-ի Անվտանգության Խորհրդի կողմից 1993 թվականի հունվարի 8-ից մինչև 1994 թվականի մարտի 4-ը։


== Ծանոթագրություններ ==
Սերտին

Սերտին  (ֆր.՝ Certines), համայնք Ֆրանսիայում, գտնվում է Ռոն Ալպեր մարզի Էն գավառում։ Համայնքը մտնում է Պոն դ'Էն կանտոնի կազմի մեջ։ Հանդիսանում է Բուրկ ան Բրես կոմունայի շրջանը։
Համայնքի INSEE կոդ՝ 01069։


== Տեղադրություն ==
Համայնքը տեղակայված է Փարիզից 380 կմ հարավ-արևելք, Լիոն քաղաքից 55 կմ հյուսիս-արևելք, Բուրակ ան Բրես շրջանից 9 կմ դեպի հարավ։
Համայնքի միջով է հոսում Վել գետը, համայնքում կան նաև շատ լճեր։


== Կլիմա ==
Համայնքում կլիման կիսացամաքային է՝ խիստ ամառ ու ձմեռ։ Անձրևները հաճախակի չեն լինում՝ հիմնականում ամռանը։


== Բնակչություն ==
Համայնքի բնակչությունը 2010 թվականին կազմում էր 1445 մարդ։


== Վարչակազմ ==


== Տնտեսություն ==
2010 թվականի տվյալներով 993 աշխատունակ տարիքի մարդկանցից (15-64 տարեկան) 793-ը տնտեսապես ակտիվ էին, 200-ը անգործունակ (Ակտիվության ցուցանիշը — 79,9 %, 1999 թվականին եղել է՝ 76,3 %)։ 793 աշխատունակ բնակիչներից 758-ը աշխատում էին (404 տղամարդ և 354 կին)։ 200 անգործունակ մարդկանցից 92-ը աշակերտներ կամ ուսանողներ են, 73-ը թոշակառու, 35-ը անաշխատունակ էին այլ պատճառներով։


== Պատկերասրահ ==

		


== Ծանոթագրություններ ==


== Արտաքին հղումներ ==
Национальный институт статистики и экономических исследований Франции
cassini.ehess.fr. Проверено 14 мая 2014.
Բաբադերե

Բաբադերե, գետակ Հայկական լեռնաշխարհում, Եփրատի ավազանում, սրա ձախակողմյան վտակ Տուզլուի օժանդակը։


== Ծանոթագրություններ ==
Դանիել Հան

Դանիել Հան (անգլ.՝ Daniel Hahn, նոյեմբերի 26, 1973(1973-11-26), Լոնդոն, Միացյալ Թագավորություն), բրիտանացի գրող, թարգմանիչ, խմբագիր։


== Կենսագրություն ==
Հեղինակ է մի շարք չափածո գործերի, այդ թվում՝ «Մանջերիի աշտարակը» պատմական գրքի․ խմբագրել է նաև «Գերագույն ուղենիշներ» մանկապատանեկան ուղեցույցը, որի առաջին հատորն արժանացել է Blue Peter Book Award մրցանակին։ Նրա աշխատանքներից են նաև «Երջանկության ձմերուկը քո գլխում» (պատկերազարդ գիրք երեխաների համար), «Բրիտանիայի և Իռլանդիայի գրական կյանքի օքսֆորդյան ուղեցույց» գրքերը, ինչպես նաև բանաստեղծներ Սամուել Քոլրիջի և Պերսի Բիշի Շելլիի համառոտ կենսագրությունները և «Մանկական գրականության օքսֆորդյան ուղեցույցի» նոր հրատարակությունը։
Նրա թարգմանությամբ հրապարակված Ժոզե Էդուարդու Ագուալուզայի «Քամելեոնների գիրքը» 2007 թվականին արժանացել է Independent Foreign Fiction Prize մրցանակին։ Դանիել Հանը թարգմանել է նաև Պելեի կենսագրությունը և Ժոզե Լուիշ Պեյշոտոյի, Մարիա Դուենյասի, Ժոզե Սարամագոյի, Էդուարդո Հալֆոնի, Գոնսալու Մ․ Տավարիշի և այլ գրողների վեպեր։
Եղել է նաև Թարգմանիչների ընկերակցության նախագահը և Գրական թարգմանությունների բրիտանական կենտրոնի տնօրենը։ Ներկայումս նախագահում է Հեղինակների ընկերակցությունը․ հանդիսանում է նաև գեղարվեստական գրականությամբ զբաղվող մի շարք կազմակերպությունների հոգաբարձուների խորհրդի անդամ։


== Ծանոթագրություններ ==
Պետրոս Այվազյան

Պետրոս Կարապետի Այվազյան (դեկտեմբերի 31, 1922(1922-12-31), Գանձակ, Ադրբեջանական ԽՍՀ, ԱԽՖՍՀ, ԽՍՀՄ), հայ խորհրդային այգեգործ, սելեկցիոներ, կենսաբանական գիտությունների դոկտոր (1960), պրոֆեսոր (1961)։ ՀԽՍՀ գիտության վաստակավոր գործիչ (1980)։ ԽՍՀՄ վաստակավոր գյուտարար (1989)։ ՀԳԳԱ ակադեմիկոս (1994), Խաղողագործության և գինեգործության միջազգային ակադեմիայի անդամ (1998)։ Ղրիմի մարզի վաստակավոր խաղողագործ և պտղաբույծ (1958)։
Գ. Պ. և Վաչագան Այվազյանների հայրը։


== Կենսագրություն ==
Ծնվել է 1922 թվականի դեկտեմբերի 31-ին, Գանձակում։ 1950 թվականին ավարտել է Հայկական գյուղատնտեսական ինստիտուտը։ 1965 թվականից ղեկավարել է նույն ինստիտուտի այգեգործության և գինեգործության ամբիոնը։


== Հետազոտություններ ==
Մշակել է ընտրասերման աշխատանքների արագացման, պատվաստման ժամանակ մերձազգակցական ժառանգականության (աֆֆինիտետ) բարձրացման, թփերի արագ ձևավորման, բերքատու վազերի էտի մեթոդներ։ ՀԽՍՀ-ում կիրառել է խաղողի վազի երկար էտը։ Ստացել է խաղողի 38 նոր սորտ։
Այվազյանը 1953–1962 թվականներին Ուկրաինայում ստացել է խաղողի 7 փոփոխակներ։


== Պարգևներ ==
Կարմիր աստղի շքանշան
Կարմիր դրոշի շքանշան
ԽՍՀՄ ԺՏՆՑ մեծ ոսկե (1961)
ԽՍՀՄ ԺՏՆՑ փոքր ոսկե (1958), երկու մեծ արծաթե (1957), երեք բրոնզե (1957, 1958, 1959)
Անանիա Շիրակացու մեդալ (2002)


== Երկեր ==
Խաղողագործություն, Երևան, 1975։
Օգնություն խաղողագործին, Երևան, 1983։
Խաղողագործության, խաղողի սելեկցիայի և ամպելոգրաֆիայի հիմունքներ, Երևան, 2003 (համահեղինակ)։
Селекция виноградной лозы, Киев, 1960 (համահեղինակ).


== Ծանոթագրություններ ==


== Արտաքին հղումներ ==
Պետրոս Այվազյանի մասին ՀԱԱՀ կայքում
Ալեքսանդրովկա (գյուղ, Կարմասկալինսկի շրջան)

Անվան այլ կիրառումների համար տե՛ս՝ Ալեքսանդրովկա (այլ կիրառումներ)Ալեքսանդրովկա (ռուս.՝ Александровка, բաշկիրերեն՝ Александровка), գյուղ Ռուսաստանի Բաշկորտոստան հանրապետության Կարմասկալինսկի շրջանի կազմում։
Բնակչությունը 2009 թվականին գրանցված տվյալներով կազմում էր 174 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սոյլամեզ Վերին

Սոյլամեզ Վերին, գյուղ Արևմտյան Հայաստանում, Էրզրումի վիլայեթի Խնուսի գավառակում։ Գտնվում էր Խնուս քաղաքից 32 կմ հյուսիս-արևելք, Արաքսի աջակողմյան վտակներից մեկի ափին, Սոյլամեզ Ներքին գյուղից 4 կմ հարավ-արևելք։


== Բնակչություն ==
XX դարի սկզբին ուներ 21 տուն բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Միտրյաևո

Միտրյաևո (ռուս.՝ Митряево, բաշկիրերեն՝ Митрәй), գյուղ Ռուսաստանի Բաշկորտոստան հանրապետության Միշկինսկի շրջանի կազմում։
Բնակչությունը 2009 թվականին գրանցված տվյալներով կազմում էր 237 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կարակոյունլու (Սուրմալուի գավառ)

Կարակոյունլու, գյուղ Արևելյան Հայաստանում, Երևանի նահանգի Սուրմալուի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Երևանի նահանգի հայաբնակ բնակավայրեր


== Ծանոթագրություններ ==
Գերասիմ Բալասանով

Գերասիմ Մարտինի Բալասանով (հուլիսի 21 (օգոստոսի 3), 1903, Դերբենդ, Դաղստանի մարզ, Ռուսական կայսրություն - հունվարի 22, 1976(1976-01-22), Մոսկվա, ԽՍՀՄ), խորհրդային հայազգի հետախույզ, պետական անվտանգության գնդապետ, Ճապոնիայի (1944-1945), Հյուսիսային Կորեայի (1945-1949), Հնդկաստանի (1951-1954) ռեզիդենտ։


== Կենսագրություն ==
Գերասիմ Բալասանովը ծնվել է 1903 թվականին, Դաղստանում, գյուղացու ընտանիքում։ 1921 թվականից, Պյատիգորսկի դպրոցն ավարտելուց հետո, ծառայել է Կարմիր բանակում՝ Հյուսիսային Կովկասի ռազմական օկրուգի որոշ հատվածներում։ 1924 թվականից աշխատել է Եսենտուկի քաղաքի Տերսկ շրջանում։ 1932-1935 թվականներին սովորել է Մոսկվայի արևելագիտության ինստիտուտի դիվանագիտության ֆակուլտետի ճապոներենի բաժնում։ 1935-1937 թվականներին եղել է Կարմիր պրոֆեսուրայի ինստիտուտի արևելյան բաժնի ունկնդիր։ Տիրապետել է անգլերենին, ճապոներենին, թուրքերենին։
1937 թվականից եղել է ԽՍՀՄ ՆԳԺԿ աշխատակից, 1943 թվականից՝ Չիտայի շրջանում ՆԳԺԿ վարչության պետի տեղակալ։ 1944-1945 թվականներին Տոկիոյում եղել է արտաքին հետախուզության ռեզիդենտ, 1945-1949 թվականներին՝ Հյուսիսային Կորեայի ռեզիդենտ, 1951-1954 թվականներին՝ Հնդկաստանի ռեզիդենտ։ 1954-1959 թվականներին աշխատել է ԱԳՎ ապարատում։ 1962 թվականից դասավանդել է ՊԱԿ-ի Ֆ. Է. Ձերժինսկու անվան Բարձրագույն դպրոցում։
Մահացել է 1976 թվականին։


== Պարգևներ ==
Կարմիր աստղի շքանշան
Պատվո նշան շքանշան


=== Մեդալներ ===
«Աշխատանքի տարբերության համար» մեդալ
Գերազանցության նշաններ
Պետական անվտանգության պատվավոր սպա


== Գրականություն ==
Энциклопедия секретных служб России / Автор-составитель А. И. Колпакиди. — М.: АСТ, Астрель, Транзиткнига, 2004. — С. 440. — 800 с. — ISBN 5-17018975-3.
Дегтярёв К., Колпакиди А. И. Внешняя разведка СССР. — М.: Эксмо, 2009. — 736 с. — ISBN 978-5-699-34180-1.
Колпакиди А. И., Прохоров Д. П. Внешняя разведка России. — СПб.; М.: Нева: Олма-Пресс, 2001. — ISBN 5-7654-1408-7; 5-224-02406-4.
Саркисян А. Е. Разведка и контрразведка: армянский след (Биографические очерки о разведчиках и контрразведчиках). — Е., "Амарас", 2005 г. — С.123—124


== Ծանոթագրություններ ==
Սոկոլովկա (գյուղ, Կռիժոպոլի շրջան)

Անվան այլ կիրառումների համար տե՛ս՝ ՍոկոլովկաՍոկոլովկա (ուկրաիներեն՝ Соколівка), գյուղ Ուկրաինայի Վիննիցայի մարզի Կռիժոպոլի շրջանում։ Հիմնադրվել է 1600 թվականին։
2001 թվականի տվյալներով Սոկոլովկա գյուղում բնակվում էր 2 134 մարդ։ Բնակավայրը զբաղեցնում է 4501 կմ² տարածք։ Բնակչության խտությունը կազմում էր 474,12 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պոլեսկոե (գյուղ, Կորոստենի շրջան)

Անվան այլ կիրառումների համար տե՛ս՝ ՊոլեսկոեՊոլեսկոե (ուկրաիներեն՝ Поліське), գյուղ Ուկրաինայի Ժիտոմիրի մարզի Կորոստենի շրջանում։ Հիմնադրվել է 1964 թվականին։
2001 թվականի տվյալներով Պոլեսկոե գյուղում բնակվում էր 884 մարդ։ Բնակավայրը զբաղեցնում է 2,25 կմ² տարածք։ Բնակչության խտությունը կազմում էր 392,89 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Արցախի Հանրապետության Մարտական խաչ 2-րդ աստիճանի շքանշան

Արցախի Հանրապետության «Մարտական խաչ» 2–րդ աստիճանի շքանշան, Արցախի Հանրապետության պետական պարգև, որով պարգևատրվում են ԻՊՈՒ մարտիկներն ու ՊԲ–ի զինծառայողները հայրենիքի պաշտպանության գործում ցուցաբերած ակնառու խիզախության և արիության համար։


== Ծանոթագրություններ ==
What Hurts the Most

«What Hurts the Most», երգ՝ գրված ամերիկացի կոմպոզիտոր Ջեֆրի Ստիլի և անգլիացի կոմպոզիտոր Ստիվ Ռոբսոնի կողմից։ Նախապես ձայնագրվել է Մարկ Ուիլսի  «And the Crowd Goes Wild» ալբոմի համար 2003 թվականին։ Երգի քավեր տարբերակը ձայնագրվել է Bellefire խմբի կողմից մեկ տարի անց։ Երգի առաջին տարբերակը թողարկվել է որպես անգլիացի փոփ երգչուհի Ջոաննա Օ'Միրայի «Relentless» ալբոմի սինգլ 2005 թվականին։ Նույն թվականին  «Rascal Flatts» քանթրի խումբը ձայնագրել է երգի քավեր տարբերակը, որը 2006 թվականին թողարկվել է որպես  «Me and My Gang» ալբոմի առաջին սինգլ, որը ներկայացվել է Գրեմմիի և վաճառվել 2 միլիոն օրինակով։ Գերմանական Cascada խումբը միջազգային հաջողություն է ունեցել հիթ-շքերթներում երգի պարային տարբերակով 2007 թվականին։


== Версия Rascal Flatts-ի տարբերակ ==
Երգի տարբերակը, որ ձայնագրվել է ամերիկյան Rascal Flatts քանթրի խմբի կողմից, ներկայացվել է Գրեմմի 49-րդ մրցանակաբաշխության (2007) երկու անվանակարգերում՝  Best Country Performance by a Duo or Group with Vocals և լավագույն Էանթրի երքը։
Մինչ 2010 թվականի հունվարի 30-ը վաճառվել է երկու միլիոն օրինակ ներբեռնումով, և  Rascal Flatts խումբը դարձել է առաջին քանթրի խումբը, որ վաճառել է 2 սինգլ ավելի քան 2 միլիոն օրինակով։ Մինչ 2011 թվականի ապրիլի 16-ը վաճառվել է 2,28 միլիոն օրինակ ԱՄՆ-ում։


=== Դիրքերը հիթ-շքերթներում ===


=== տարեերջյան հիթ-շքերթներ ===


== Կասկադա-ի տարբերակ ==


=== Դիրքերը հիթ-շքերթներում ===
Սինգլների շվեդական հիթ-շքերթում երգն առաջին շաբաթում զբաղեցրել է  5-րդ հորիզոնականը, Մեծ Բրիտանիայի Singles Chart- ում՝ 16-րդ հորիզոնականը, ապա բարձրացել մինչև 10-րդ հորիզոնական, ԱՄՆ-ի Billboard Hot 100 հիթ-շքերթում զբաղեցրել  է  52-րդ հորզոնականը և դարձել ոսկե սինգլ  500000 վաճառված օրինակով։


=== Երքացանկ ===
Yanou’s Candlelight Mix (Ballad) — 3:56
Radio edit — 3:41
Topmodelz Radio Edit — 3:47
Spencer & Hill Radio Edit — 3:30
Original Extended — 5:17
Extended Club Mix — 5:07
Spencer & Hill Club Remix — 7:00
«Last Christmas» (George Michael|G. Michael) — 3:53


=== Հիթ շքերքներ և հավաստագրում ===


=== Թողարկման պատմություն ===


== Ծանոթագրություններ ==
Չերիկտեյ

Չերիկտեյ (ռուս.՝ Чериктей), գյուղ Ռուսաստանի Սախա-Յակուտիայի հանրապետության Ուստ-Ալդանսկի ուլուսի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Զապսելսկի գյուղական խորհուրդ (այլ կիրառումներ)

Զապսելսկի գյուղական խորհուրդ, կարող է վերաբերել՝

Զապսելսկի գյուղական խորհուրդ - Ուկրաինայի Սումիի մարզի Կրասնոպոլսկի շրջանում
Զապսելսկի գյուղական խորհուրդ - Ուկրաինայի Պոլտավայի մարզի Կրեմենչուգսկի շրջանում
Ավուշ

Ավուշ (այժմ կոչվում է Հավուշ՝ ադրբ.՝ Havuş), գյուղ ներկայիս Ադրբեջանի կազմում գտնվող Նախիջևանի Ինքնավար Հանրապետության Շարուրի շրջանում։


== Գրականություն ==
Արգամ Այվազյան,  Նախիջևան. բնաշխարհիկ պատկերազարդ հանրագիտակ, Երևան, ««Հուշարձան»», 1995 — 368 (+ 48 էջ նկարներ) էջ. — 2700 հատ։


== Ծանոթագրություններ ==
Ծովկար

Ծովկար, գյուղ Օսմանյան կայսրությունում, Տրապիզոնի վիլայեթի Ջանիկի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
Սերինե

Սերինե (Սերինե Մովսեսի Ավագյան, օգոստոսի 15, 1896(1896-08-15), Արճակ, Իփեքյոլու, Վանի մարզ, Թուրքիա - դեկտեմբերի 25, 1971(1971-12-25), Երևան, Հայկական ԽՍՀ, ԽՍՀՄ), հայ բանաստեղծուհի, բանասաց, ԽՍՀՄ գրողների միության անդամ 1943 թվականից։ Գրական անուն է դարձրել իր անունը՝ Սերինե։ Հանդես է եկել նաև Արճակեցի և Եղունիկ ծածկանուններով։


== Կենսագրություն ==
Ծնվել է Արևմտյան Հայաստանի Վանի նահանգի Արճակ գյուղում։ Սովորել է Վանի Արարք թաղամասի դպրոցում։ 1915-1918 թվականներին ապրել է Բաքվում, 1918-1920 թվականներին՝ Աստրախանում։ 1920 թվականին տեղափոխվել է Երևան և գործուն մասնակցություն ունեցել Հայաստանի գավառների հասարակական կյանքին։ Որպես որբանոցի կառավարիչ աշխատել է Արտաշատի, Քանաքեռի, Ծաղկաձորի մանկատներում։ Անտիպ են մնացել Սերինեի «Իմ երկրային ուղին» ինքնակենսագրական վեպը, «Ուղտալեռան եղնիկ» պոեմը, «Արճակի հրեղեններ» լեգենդը և այլ գործեր։ Մահացել է Երևանում։


== Սերինեի երկերի մատենագրություն ==
Հազարան բլբուլ (պոեմ), Երևան, Հայպետհրատ, 1944, 80 էջ։
Հազարան բլբուլ (պոեմ), Երևան, Հայպետհրատ, 1959, 95 էջ։
Հայ ազգագրություն և բանահյուսություն, պրակ 8 (պրակն ամբողջովին նվիրված է Արճակի ազգագրությանը, որի հեղինակն է Սերինեն), Երևան, ՀՍՍՀ ԳԱ, 1978, 188 էջ։
Իմ «երկրային» ուղին (ինքնակենսագրական վեպ), Երևան, «Սովետական գրող», 1983, 312 էջ։


== Աղբյուրներ ==
Սիլիվրի

Սիլիվրի (թուրքերեն՝ Silivri), քաղաք և շրջան Թուրքիայի հյուսիսարևմտյան մասում, Ստամբուլի մարզում։ Շրջանը գտնվում է Մարմարա ծովի ափին։ Սահմանակից է Ստամբուլի Բույուքչեքմեջե, Չաթալջա շրջանների և Թեքիրդաղի մարզի հետ։


== Պատմություն ==
Սելիմբրիան (հին հունարեն՝ Σηλυ(μ)βρία) հիմնվել է մ.թ.ա. 675 թվականին Մեգարայից Թրակիա գաղթած դորիացիների կողմից և կառուցվել է թրակիական նախկին բնակավայրի հիմքում։ Մ.թ.ա. 6-րդ դարում քաղաքը նվաճվել է պարսիկների կողմից։ Ստրաբոնը գտնում է, որ անվան մեջ առկա է brias արմատը, որը նրա կարծիքով թրակիերեն նշանակում է քաղաք։ Նիկոլայ Դամասկոսացին Սելիմբրիա բառը մեկնաբանում է որպես «Սելիայի քաղաք»։ Պելոպոնեսյան պատերազմի ժամանակ քաղաքը նենգաբար գրավվել է Ալքիբիադեսի կողմից։
Ֆլավիոս Արկադիոսը քաղաքը վերանվանել է Եվդոկսիոպոլիս՝ իր կնոջ Էլիա Եվդոքսիացու պատվին։ Պահպանվել են Անաստասիոս I-ի և Միքայել III-ի ժամանակների պաշտպանական ամրոցների հետքեր։
1399 թվականին Սիլիվրիան նվաճել են օսմանները, չնայած որ չորս տարի անց Բյուզանդական կայսրությունը վերականգնեց քաղաքի նկատմամբ իր իրավունքները։ Թուրքական կարողացան նվաճել քաղաքը միայն Կոստանդնուպոլսի անկումից հետո։ 1562 թվականին Միմար Սինանի գլխավորությամբ Սիլիվրիում կառուցվել է կամուրջ։
Սևրի պայմանագրով Սիլիվրին պետք է անցներ Հունաստանին, սակայն 1922 թվականին այնտեղ մտան թուրքական զորքերը և այդ ժամանակվանից սկսած Սիլիվրին ներառվեց Ստամբուլի մարզի մեջ։
Սիլիվրի բյուջեն հիմնականում ձևավորվում է պետական հատկացումներից և տուրիստական եկամուտներից։ Շրջանում լայնորեն տարածված է գյուղատնտեսությունը։ Աճեցվում է ցորեն, արևածաղիկ և գարի։ 2008 թվականին Սիլիվրիում է բացվել Եվրոպայի ամենամեծ բանտը։
2014 թվականի հուլիսի 15-ին Կոստանդնուպոլսի տիեզերական պատրիարքության Սուրբ Սինոդի որոշմամբ վերականգնվել է Սիլիվրիի թեմը.


== Ծանոթագրություններ ==
Հարություն Տիրիդյան (Տիրիթ)

Հարություն Տիրիդյան (1884, Ալեքսանդրիա, Եգիպտոս - 1953, Նյու Յորք, Նյու Յորք, ԱՄՆ), հայ գեղանկարիչ։


== Կենսագրություն ==
Սովորել է Կոստանդնուպոլիսի գեղարվեստի վարժարանում։ 1920 թվականից ապրել է ԱՄՆ-ում։ Անհատական ցուցահանդես է ունեցել Նյու Յորքում։ Հիմնականում զբաղվել է նատյուրմորտներով։ Գործերից են՝ «Երեք մոլությունը», «Հազվագյուտ բույնը», Թանգարանի ներքին տեսարան` «Իրանական սենյակ», «Չեխական սենյակ», «Եգիպտական սենյակ», «Հռոմեական սպիտակ վազա և խնձորներ», «Նատյուրմորտ. Սպիտակ վազա հնգաձև մանուշակներով»։ Աշխատանքներից գտնվում են Հայաստանի ազգային պատկերասրահում։


== Մատենագրություն ==
Onnig Avedissian, Peintres et sculpteurs Armeniens. Le Caire, 1959.


== Ծանոթագրություններ ==


== Արտաքին հղումներ ==
Տիրիթ
Երևանի թատերական թանգարան

Երևանի թատերական թանգարան, առաջին պետական թատերական թանգարանը Հայաստանում։ Կազմակերպվել է 1935 թվականին։ Թանգարանում հավաքված են 19-20-րդ դարերի թատերական գործիչների՝ Չմշկյանի, Ադամյանի, Սիրանույշի․ Աբելյանի, Մանդինյանի և ուրիշների, հայ սովետական թատրոնին վերաբերող արխիվային փաստաթղթեր, բեմական իրեր, զգեստներ, թատերական գրականություն, որոնք ցուցադրվել են թեմատիկ ցուցահանդեսներում։ Թանգարանի ֆոնդերը հարստացել են Հայաստանի քաղաքներից, Բաքվից, Թբիլիսիից և հայաբնակ այլ կենտրոններից ստացված նյութերով։ 1953 թվականին Երևանի թատերական թանգարանի, գրական թանգարանի և Մելիքյանի անվան երաժշտական կաբինետի միավորումով ստեղծվել է Հայաստանի գրականության արվեստի թանգարանը։ 


== Տես նաև ==
Եղիշե Չարենցի անվան գրականության և արվեստի թանգարան
Բորիս Բեկկեր

Բորիս Բեկկեր (գերմ.՝ Boris Franz Becker, նոյեմբերի 22, 1967(1967-11-22)[…], Leimen, Rhein-Neckar, Կարլսրուեի ադմինիստրատիվ օկրուգ, Բադեն-Վյուրթեմբերգ, Գերմանիայի Ֆեդերատիվ Հանրապետություն), գերմանացի թենիսիստ, նախկինում առաջին ռակետներ աշխարհում։ 6 անգամ հաղթել է «Մեծ սաղավարտ» մրցաշարում։ Օլիմպիական խաղերի հաղթող։


== Արտաքին հղումներ ==
Անձնական էջը ATP կայքում
Անձնական էջը Դեյվիսի գավաթ կայքում
Բորիս Բեկկեր Archived 2018-06-13 at the Wayback Machine.


== Ծանոթագրություններ ==
Իվանովկա (գյուղ, Բարանովի շրջան)

Անվան այլ կիրառումների համար տե՛ս՝ ԻվանովկաԻվանովկա (ուկրաիներեն՝ Іванівка), գյուղ Ուկրաինայի Ժիտոմիրի մարզի Բարանովի շրջանում։ Հիմնադրվել է 1791 թվականին։
2001 թվականի տվյալներով Իվանովկա գյուղում բնակվում էր 165 մարդ։ Բնակավայրը զբաղեցնում է 2284 կմ² տարածք։ Բնակչության խտությունը կազմում էր 72,24 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մերի (փիղ)

Մերի (Մեծ Մերի, անգլ.՝ Mary, Մեծ Մերի անգլ.՝ Big Mary, հայտնի է, որպես Մարդասպան Մերի, մոտ 1894 - սեպտեմբերի 13, 1916(1916-09-13), Էրվին, Թենեսի, ԱՄՆ), ամերիկյան Սփարքս եղբայրների (անգլ.՝ Sparks World Famous Shows) կրկեսում ելույթ ունեցող  ասիական փիղ, որին մահապատժի են ենթարկել մարդ սպանելու համար։ Նրա մահը երբեմն ներկայացվում է, որպես 20-րդ դարի սկզբի կրկեսի կենդանիների հետ դաժան վերաբերմունքի օրինակ։


== Ռեդ Էլդրիջի սպանություն ==
1916 թվականի սեպտեմբերի 12-ին Սփարքս եղբայրների կրկեսը ժամանել է Թեննեսի նահանգի Քինգսպորտ քաղաք։ Նրանք ելույթների համար բերել են 30-ամյա էգ փիղ Մերիին։ Մերիին խնամել է ոմն Ռեդ Էլդրիջ, որը կրկեսային միջավայրում նոր մարդ էր և կենդանիների վարվելու փորձ չուներ։ Ելույթներից մեկից առաջ Ռեդը փղի ականջը կեռով ծակել է, որ ստիպի բեմ դուրս գալ։ Մերին ջղայնացած կնճիթով բռնել է իր նեղացնողին, գետին շպրտել, տրորել ու սպանել։ Խուճապ է առաջացել։ Սկսել են փղի վրա կրակել, բայց միջին տրամաչափի գնդակները չեն սպանել նրան։ Փղին դժվարությամբ են կանգնեցրել։ Տեղական շերիֆ Հիքմանը «ձերբակալել է» փղին և փակել քաղաքային բանտին կից վանդակում։ Հարևան քաղաքի բնակիչները իմանալով իրողությունը, հայտարարել են, որ չեն ընդունի կրկեսին իրենց քաղաքներում, քանի դեռ փիղը ողջ է։
Փաստացի հաստատված է, որ Մերին միայն մեկ հոգու է սպանել, բայց մարդկանց մեջ շրջանառվում էր, որ նա սպանել է երեքին, հաճախ էլ ութ զոհի մասին են խոսել։


== Մահապատիժ ==
Հասարակության ճնշման տակ Սփարքս եղբայրներ կրկեսի տերերը որոշում են կայացրել և միջադեպի հաջորդ օրը, ամբոխի աչքի առաջ, Մերիին կախել են երկաթգծի ամբարձիչ կռունկից։ Հավաքված է եղել 5000 մարդ։ Շղթան որից կախել են 5 տոննանոց կենդանուն, չի դիմացել ծանրությանը և կտրվել է։ Մերին ընկել և կոտրել է ազդրը։ Նրան կախել են նորից։ Նրան թաղել են մահապատժի վայրից ոչ հեռու։
Չնայած տարածված լուսանկարի իսկությունը կասկածի տակ է դրել «Argosy» ամսագիրը, բայց դեպքի ժամանակ արված այլ լուսանկարներ հաստատում են մահապատժի իսկությունը։


== Ծանոթագրություններ ==
Հալվա

Անվան այլ կիրառումների համար տե՛ս՝ Հալվա (այլ կիրառումներ)Հալվա, հրուշակեղենի տեսակ։ Հայաստանում տնային պայմաններում պատրաստում են յուղի մեջ բոված ցորենալյուրից՝ վրան լցնելով դոշաբ, շաքարաջուր կամ մեղրաջուր։
Գործարանային եղանակով պատրաստում են յուղատու սերմերից (քունջութ, գետնանուշ, արևածաղիկ, սոյա և այլն) կամ դրանց խառնուրդներից՝ խառնելով փրփուր առաջացնող նյութերի (օճառարմատ, մատուտակ) թուրմի հետ։ Կարամելային զանգվածը թուրմի հետ հարելուց առաջացած ծակոտկեն զանգվածին ավելացնում են աղացած սերմերը, երբեմն՝ նաև համ ու բույր տվող նյութեր (վանիլին, կակաո, չամիչ և այլն)։


== Ծանոթագրություններ ==
Գորիչև (գյուղ, Վլադիմիր-Վոլինի շրջան)

Գորիչև (ուկրաիներեն՝ Горичів, լեհ.՝ Horyczów), գյուղ Ուկրաինայի Վոլինի մարզի Վլադիմիր-Վոլինի շրջանում։ Հիմնադրվել է 1455 թվականին։
2001 թվականի տվյալներով Գորիչև գյուղում բնակվում էր 214 մարդ։ Բնակավայրը զբաղեցնում է 4,68 կմ² տարածք։ Բնակչության խտությունը կազմում էր 45,73 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Քվեմո Սարաբուկի

Քվեմո Սարաբուկի (վրաց.՝ ქვემო სარაბუკი), գյուղ Վրաստանում։ Գտնվում է Շիդա Քարթլի մարզի Գորիի շրջանում։


== Դիրք ==
Գտնվում է ծովի մակարդակից 1100 մետր բարձրության վրա։ Շրջկենտրոն Գորիից հեռու է 12 կմ։


== Ծանոթագրություններ ==
Եղվարդի պատմության և մշակույթի անշարժ հուշարձանների ցանկ (այլ կիրառումներ)

Եղվարդի պատմության և մշակույթի անշարժ հուշարձանների ցանկ, կարող է վերաբերել՝

Եղվարդի պատմության և մշակույթի անշարժ հուշարձանների ցանկ - Կոտայքի մարզի Եղվարդ քաղաքի պատմության և մշակույթի հուշարձանների ցանկը
Եղվարդի պատմության և մշակույթի անշարժ հուշարձանների ցանկ - Սյունիքի մարզի Եղվարդ գյուղի պատմության և մշակույթի հուշարձանների ցանկը
Կավեցո

Կավեցո  (իտալերեն՝ Cavezzo), կոմունա Իտալիայում, գտնվում է Էմիլիա Ռոմանիա մարզի Մոդենա գավառում։
Բնակչությունը ըստ 2004 թվականի տվյալների կազմում է 7072 մարդ։ Բնակչության միջին խտությունը՝ 258 մարդ/կմ²։ Զբաղեցնում է 26 կմ² տարածք։ Փոստային ինդեքս՝ 41032։ Հեռախոսային կոդը՝ 0535։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
Պաշտոնական կայք (իտալ.)


== Ծանոթագրություններ ==
Գրիգորովո (գյուղ, Վյազեմսկի շրջան)

Անվան այլ կիրառումների համար տե՛ս՝ ԳրիգորովոԳրիգորովո (ռուս.՝ Григорово), գյուղ Ռուսաստանի Սմոլենսկի մարզի Վյազեմսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Թեոդոր Բաթլեր

Թեոդոր Բաթլեր (անգլ.՝ Theodore Earl Butler, հոկտեմբերի 12, 1861(1861-10-12), Կոլումբուս - մայիսի 2, 1936(1936-05-02), Ժիվերնի), ամերիկացի նկարիչ-իմպրեսյոնիստ։ Եղել է ամերիկյան նկարիչների համայնքի հիմնադիրներից մեկը։


== Կենսագրություն ==
Ծնվել է 1861 թվականի հոկտեմբերի 12-ին Կոլումբուսում, Քորթլենդ Ֆիլիպ Լիվինգսթոն Բաթլերի և Էլիզաբեթ Սլեյդ Փիրս Բաթլերի ընտանիքում (1822-1901)։ Սովորել է Օհայո նահանգի Մարիեթա քաղաքի Մարիեթա քոլեջում, որը ավարտել է 1882 թվականին։ Հետո 1884 թվականից մինչև 1886 թվականը սովորել է Նյու Յորքի Ուսանող-նկարիչների Լիգայում` Ջեյմս Բեկվիտի, Կենոն Քոքսի, Ջուլյան Ույրի և Ուիլմ Չեյզի հետ։ Ուսումը շարունակելու նպատակով տեղափոխվել է Փարիզ։ Փարիզում Բաթլերը սովորել է  La Grande-Chaumière, Atelier Colarossi և Ժյուլիանի ակադեմիայում։ Նրա ուսուցիչներից է եղել ֆրանսիացի նկարիչ Կարլիյուս Դյուրինը։ 1888 թվականին Բաթլերը Փարիզյան սալոնում շահեց խրախուսական մրցանակ «Այրին» նկարի համար։ Բաթլերը Կարլիուսի միջոցով ծանոթացավ Կլոդ Մոնեի մասին, ով ապրում էր Ժիվերնի համայնքում։ Մի շարք ուրիշ ամերիկացի նկարիչների հետ Բաթլերը մի որոշ ժամանակ անց է կացրել Ժիվենիում։ Այստեղ նա ծանոթացել է Մոնեի խորթ դուստր` Սյուզանի հետ և սիրահարվել է նրան։ 1892 թվականի հուլիսի 20-ին կայանում է նրանց հարսանիքը։ Ամերիկացի նկարիչ Թեոդոր Ռոբինսոնն այս իրադարձություն հավերժացրել է կտավի վրա և նկարել է «Հարսանաեկան քայլերգ» կտավը։

Նրանք ունեցել են երկու զավակ. որդի` Ջիմի Բաթլերը, ով ծնվել է 1892 թվականին և հաջորդ տարում ծնված դուստրը` Լիլի Բաթլերը։ Կինը մահանում է 1899 թվականի փետրվարի 16-ին։ Կնոջ մահից հետո Բաթլերի կրտսեր քույրը Մարտան օգնում է եղբորը երեխաների դաստիարակության հարցում։ Նույն տարում Բաթլերը որոշում է վերադառնալ Միացյալ նահանգներ։ Այնտեղ նա կազմակերպել է մի քանի անհատական ցուցահանդես Նյու Յորքում, որոնցից մեկը` ֆրանսացի նկարիչ Դյուրան-Ռուելի պատկերասրահում։ Վեց ամիս անց նա վերադարձել է Ժիվերնի, որտեղ 1900 թվականին ամուսնացել է Մարթ Օշեդի հետ։
1914 թվականին նրա ողջ ընտանիքը գալիս է Նյու Յորք, որտեղ նա սկսել է ակտիվորեն աշխատել որպես գեղանկարիչ և քաղաքական գործիչ։ 1916 թվականին իր ընկերոջ` Ջոն Սլոյնի հետ միասին ստեղծել է Անկախ նկարիչների համայնք (անգլ.՝ Society of Independent Artists) և 1918-1921 թվականներին դարձել է կազմի խորհրդի տնօրեն։ Իր կնոջ հետ միասին նա մասնակցել է ամերիկյան Կարմիր խաչ կազմակերպության գործունեությանը։ 1921 թվականից հետո նա իր ընտանիքի հետ միասին նորից վերադարձել է Ժիվերնի։
Մահացել է 1936 թվականի մայիսի 2-ին Ֆրանսիայում։ Թաղվել է քաղաքային գերեզմանոցում Giverny Church Cemetery : Հետաքրքրական է, որ Թեոդոր Բաթլերի քույրը Էլիզաբեթ Մարի Բաթլերը Mary Elizabeth Butler Sheldon եղել է ԱՄՆ-ի նախագահ Ջորջ Բուշ ավագի հայրիկի նախատատը։


== Պատկերասրահ ==
Նկարչի աշխատանքների մեծամասնությունը գտնվում է ԱՄՆ-ում և Ֆրանսիայում։

Որոշ աշխատանքներ
		
		
		
		
		


== Ծանոթագրություններ ==
Բեռնարդ Լոու Մոնտգոմերի

Բեռնարդ Լոու Մոնտգոմերի (անգլ.՝ Bernard Montgomery, նոյեմբերի 17, 1887(1887-11-17)[…], Քենինգթոն, Լամբեթ, Մեծ Լոնդոն, Անգլիա, Մեծ Բրիտանիայի և Իռլանդիայի միացյալ թագավորություն - մարտի 24, 1976(1976-03-24)[…], Ալթոն, East Hampshire, Հեմփշիր, Հեմփշիր, Միացյալ Թագավորություն), բրիտանական ռազմական գործիչ, ֆելդմարշալ (1944), դերկոմս (1946)։


== Կենսագրություն ==
Ավարտել է ռազմական ակադեմիա (1908)։ Մասնակցել է Առաջին համաշխարհային պատերազմին (1914-1918)։ Երկրորդ համաշխարհային պատերազմի ժամանակ եղել է անգլիական 8-րդ բանակի (գործել է Հյուսիսային Աֆրիկայում), Նորմանդիայում ափ իջած դաշնակիցների բանակախմբի, ապա 21-րդ բանակախմբի (գործել է Բելգիայում, Նիդերլանդներում և Հյուսիսային Գերմանիայում) հրամանատար։ 1945 թվականին բրիտանական օկուպացիոն զորքերի հրամանատարն էր Գերմանիայում, 1951-1958 թվականներին՝ Եվրոպայում ՆԱՏՕ-ի զինված ուժերի հրամանատարի առաջին տեղակալը։ Պարգևատրվել է բրիտանական բոլոր բարձրագույն շքանշաններով, նաև արտասահմանյան (այդ թվում խորհրդային՝ «Հաղթանակի» և Սուվորովի I աստիճանի) շքանշաններով։


== Ծանոթագրություններ ==
Օտար մարմին

Օտար մարմին (լատ.՝ corpus alienum), բժշկական տեսանկյունից՝ օրգանիզմում հայտնված ցանկացած օտարածին մարմին, այդ թվում՝ շնչած օդը և ապրող օտարածին մարմինները: Նեղ իմաստով՝ աչքում, ականջում, քթում, ըմպանում, կերակրափողում կամ շնչափողում հայտնված տարբեր չափսերի կողմնակի առարկաները: Օտար մարմինը, անգամ չվնասելով իրեն շրջապատող հյուսվածքները, կարող է մահվան պատճառ դառնալ: Օրինակ՝ լարինգոսպազմի ռեֆլեկտորներով պայմանավորված շնչարգելության արդյունքում կամ օտար մարմինը հեռացնելու ոչ մասնագիտական փորձերի պատճառով, որոնք կարող են հանգեցնել հիվանդի մահվան, ինչպես նաև լորձանյութի հետ կապված խնդրի դեպքում (օրինակ՝ մարտկոցը կարող է այրվածք  առաջացնել):
Երեխաները կարող են մանր առարկաները, օրինակ՝ ուլունքները, մտցնել քթի կամ ականջի 
 մեջ:
Հետազոտություններից մեկի արդյունքներում արախիսը (գետնընկույզը) համարվում է շնչական ուղիներում ամենահաճախ հանդիպող օտար մարմինը:


== Ծանոթագրություններ ==


== Արտաքին հղումներ ==
Օտար մարմին ականջում
Օտար մարմին քթում
Օտար մարմին աչքում